Na temelju članka 10. stavka 1. i članka 11. stavka 2. Zakona o procjeni vrijednosti nekretnina ("Narodne novine" broj 78/15.), članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) i članka 5. Odluke osnivanju Zbirke kupoprodajnih cijena nekretnina na području Koprivničko-križevačke županije, izuzev područja Grada Koprivnice („Službeni glasnik Koprivničko-križevačke županije“ broj 9/15.) Župan Koprivničko-križevačke županije donosi

RJEŠENJE

o imenovanju Procjeniteljskog povjerenstva Koprivničko-križevačke županije,

izuzev područja Grada Koprivnice

I.

 U Procjeniteljsko povjerenstvo Koprivničko-križevačke županije, izuzev područja Grada Koprivnice (u daljnjem tekstu: Povjerenstvo) imenuju se:

1. MIRAN PERŠINOVIĆ, predstavnik Koprivničko-križevačke županije, Upravni odjel za prostorno uređenje, gradnju, zaštitu okoliša i zaštitu prirode - za predsjednika,
2. ZLATKO FILIPOVIĆ, predstavnik Zavoda za prostorno uređenje Koprivničko-križevačke županije – za zamjenika predsjednika,
3. JOSIP HERENT, predstavnik procjenitelja - za člana,
4. ZLATKO LUKAČEVIĆ, predstavnik posrednika u prometu nekretnina, predsjednik Uprave agencije za poslovanje nekretninama Quart d.o.o. Koprivnica i član Udruženja poslovanja nekretninama pri Hrvatskoj gospodarskoj komori – za člana,
5. ŽELJKA LOVAŠIN, predstavnica Ministarstva financija, Porezne uprave, Područnog ureda Koprivnica, Ispostave Koprivnica, poreznica II za utvrđivanje poreza i doprinosa na dobit – za članicu.

 Članovi Povjerenstva iz stavka 1. ove točke imenuju se na mandat u trajanju od četiri godine i mogu biti ponovno imenovani.

 Članovi Povjerenstva iz stavka 1., podtočke 2., 3. i 4. ove točke imaju pravo na naknadu za sudjelovanje na sjednicama Povjerenstva sukladno Odluci o visini naknade za rad članova Procjeniteljskog povjerenstva Koprivničko-križevačke županije, izuzev područja Grada Koprivnice („Službeni glasnik Koprivničko-križevačke županije“ broj 12/15.).

II.

 Zadaće Povjerenstva su:

* davanje stručnih prijedloga i mišljenja u pripremi konačnih zaključaka u vezi s prijedlogom plana približnih vrijednosti, nužnim podacima i drugim podacima koji su potrebni za procjenu vrijednosti nekretnina na temelju podataka iz zbirke kupoprodajnih cijena,
* davanje stručnih prijedloga i mišljenja u pripremi konačnih zaključaka u vezi s predloženim pregledom o promjenama i razvoju na tržištu nekretnina za svoje područje nadležnosti,
* davanje mišljenja o usklađenosti izrađenih procjembenih elaborata sa zakonskim odredbama, na zahtjev jedinica lokalne i područne (regionalne) samouprave, za svoje potrebe,
* vršenje razmjene približnih vrijednosti, izvješća o tržištu nekretnina, nužnih i drugih podataka za procjenu vrijednosti nekretnina s drugim povjerenstvima,
* obavljanje i drugih stručnih poslova sukladno zakonskim i podzakonskim propisima.

 Povjerenstvo je obvezno svake godine do 15. veljače dostaviti ažurirani plan približnih vrijednosti visokom procjeniteljskom povjerenstvu.

III.

 Stručne i administrativno-tehničke poslove za Povjerenstvo obavljat će upravni odjel Koprivničko-križevačke županije u čijem su djelokrugu poslovi vezani za prostorno uređenje, gradnju, zaštitu okoliša i zaštitu prirode.

IV.

 Donošenjem ovog Rješenja prestaje važiti Rješenje o imenovanju Procjeniteljskog povjerenstva Koprivničko-križevačke županije, izuzev područja Grada Koprivnice („Službeni glasnik Koprivničko-križevačke županije“ broj 12/15. i 5/16.).

V.

Ovo Rješenje objavit će se u „Službenom glasniku Koprivničko-križevačke županije“.

ŽUPAN KOPRIVNIČKO-KRIŽEVAČKE ŽUPANIJE

KLASA: 940-06/21-01/7

URBROJ: 2137/1-02/05-21-8

Koprivnica, 10. lipnja 2021.

 ŽUPAN

 Darko Koren, ing. građ., v.r.